Diereregte-organisasie wil Mandela-hasie hê | Maroela Media
Diereregte-organisasie wil Mandela-hasie hê
Die diereregte-organisasie Peta wil die hasie in die regteroor van oudpresident Nelson Mandela se standbeeld by die Uniegebou “aanneem” wanneer dit verwyder word.
Paul Mashatile, die minister van kuns en kultuur, sê die organisasie wil die miniatuur-beeldjie gebruik om die lot van miljoene hasies en ander diere wat vir hulle velle geslag word, vir gedwonge arbeid gebruik word en in kettings aangehou word te beklemtoon. People for the Ethical Treatment of Animals (Peta) het in ŉ skrywe aan Mashatile gevra dat die hasie aan hulle geskenk word. Mimi Bekhechi, mede-direkteur van Peta, het in die brief geskryf: “Soos ons almal weet was Mandela ŉ wonderlike man wat sy lewe gewaag het om te pleit vir die vryheid van ander. Mandela het omgegee oor dieremishandeling. Hy was ŉ beskermheer vir die Nasionale Raad van Dierebeskermingsverenigings (NDBV). Ons sal geëerd wees om die hasie, dieselfde dier wat op Peta se logo verskyn, te gebruik om Mandela se visie van ŉ meer vreedsame en vredeliewende wêreld te eer.”
Die departement van kuns en kultuur het vroeër gesê die hasie moet verwyder word en dat hulle tans oorweeg hoe om die standbeeld se integriteit te behou sonder om dit te beskadig.
Gewapende man deur polisie doodgeskiet ná jaagtog
Kom ons wees eerlik. As die Mandela-standbeeld deur n swart kunstenaar ontwerp en gegiet was, sou die aanbring van die hasie as uitdrukking van indiwiduele vryheid, gesien word.